《伯恭侍郎自吴门谢事有诗和者无虑百馀人矣且命属和不可辞次韵》
宋代·张守

沧江洗尽眼中埃，饱看江山句更裁。风引前旌如挽去，山迎归棹欲飞来。

捐躯许国忧心在，袖手还家笑口开。应念龙钟豫章守，沉迷薄领日回回。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。